Bi tħejjija għall-Vjaġġ Appostoliku tal‐Papa Franġisku f'Malta ser jitwaqqaf kor biex janima Quddiesa li ser issir fuq il-Fosos tal-Furjana nhar Għid il-Ħamsin, il-Ħadd 31 ta' Mejju 2020. Il-kor ser ikun iffurmat minn tfal u adulti, u ser ikun taħt it‐tmexxija ta' Mro Christopher Muscat, Maestro di Cappella tal‐Katidral Metropolitan u Direttur Mużikali tal‐Arċidjoċesi ta' Malta. Tfal u adolexxenti bejn id‐9 u l‐14‐il sena għandhom japplikaw għall-kor tat-tfal filwaqt li dawk minn 15-il sena 'l fuq japplikaw mal-adulti. Għalkemm mhuwiex neċessarju, tagħrif bażiku fil-qari tal-mużika jitqies ta' vantaġġ. Il-Kumitat Organizattiv Interdjoċesan taż-żjara tal-Papa f'Malta iħeġġeġ lil dawk kollha interessati biex japplikaw fuq papafrangisku.mt/kor. L‐auditions tat‐tfal ser isiru nhar il‐Ġimgħa 13 ta' Marzu waranofsinhar, u l-għada s‐Sibt filgħodu, 14 ta' Marzu. L‐auditions tal‐adulti ser isiru nhar il‐Ġimgħa 20 ta' Marzu waranofsinhar, u l-għada s‐Sibt filgħodu, 21 ta' Marzu. L-applikanti ser jiġu avżati bil‐ħin tal‐auditions li ser isiru fil‐Kurja tal‐Arċisqof, il-Furjana. www.knisja.mt www.knisja.mt/ritratti
Kor għal waqt il-vista tal-Papa f'Malta